CELEX: 51984PC0128(02)
Language: el
Date: 1984-03-12
Title: Πρόταση κανονισμού του Συμβουλίου για προσαρμογή ορισμένων λεπτομερειών που αναφέρονται στην πράξη προσχώρησης της Ελλάδας μετά από την τροποποίηση της κοινοτικής νομοθεσίας στον τομέα των οπωροκηπευτικών

Αριθ. C 85/46                        Επίσημη Εφημερίδα των Ευρωπαϊκών Κοινοτήτων                     27.3.84
                                                               II
                                                 (Προπαρασκευαστικές πράξεις)
                                                        ΕΠΙΤΡΟΠΗ
             Πρόταση κανονισμού του Συμβουλίου για προσαρμογή ορισμένων λεπτομερειών που αναφέ­
             ρονται στην πράξη προσχώρησης της κοινοτικής νομοθεσίας στον τομέα των οπωροκηπευτικών
                                                        COM(84) 128 τελικό
                         (Υποβληθείσα από την Επιτροπή στο Συμβούλιο στις 14 Μαρτίου 1984)
                                                          (84/C 85/06)
             ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
             Έχοντας υπόψη:
             τη συνθήκη για την ίδρυση της Ευρωπαϊκής Οικονομικής Κοινότητας,
             την πράξη προσχώρησης της Ελλάδας, και ιδίως το άρθρο 72 παράγραφος 2.
             την πρόταση της Επιτροπής,
             τη γνώμη του Ευρωπαϊκού Κοινοβουλίου,
             Εκτιμώντας:
             ότι το άρθρο 75 παράγραφος 2 της προσχωρήσεως της Ελλάδας έχει προβλέψει τις λεπτομέ­
             ρειες υπολογισμών της κοινοτικής τιμής προσφοράς, που εφαρμόζεται για ορισμένα οπωροκη­
             πευτικά που προέρχονται από την Ελλάδα, κατά τη μεταβατική περίοδο"
             ότι ο κανονισμός (ΕΟΚ) αριθ. 3284/83 του Συμβουλίου Q) έχει τροποποιήσει τον κανονισμό
             (ΕΟΚ) αριθ. 1035/72 (2), επιφέροντας ορισμένες διευθετήσεις στο σύστημα υπολογισμού των
             τιμών αναγωγής για ορισμένα οπωροκηπευτικά" ότι η εφαρμογή αυτού του νέου συστήματος
             υπολογισμού μπορεί να οδηγήσει σε τροποποίηση του επιπέδου της κοινοτικής τιμής προ­
             σφοράς"
             ότι, σύμφωνα με το άρθρο 72 παράγραφος 2 της πράξης προσχώρησης, είναι αναγκαίο να
             γίνουν οι προσαρμογές των λεπτομερειών που αναφέρονται στο άρθρο 75 παράγραφος 2 για
             να διατηρηθεί η μέθοδος υπολογισμού των τιμών αναγωγής που ίσχυε κατά την προσχώρηση
             της Ελλάδας,
             ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                            'Αρθρο 1
             Κατά παρέκκλιση από το άρθρο 75 παράγραφος 2 στοιχείο α) τρίτη περίοδος της πράξης
             προσχώρησης της Ελλάδας, η ετήσια κοινοτική τιμή προσφοράς για ορισμένα οπωροκηπευ­
             τικά που προέρχονται από την Ελλάδα δεν μπορεί να υπερβαίνει το επίπεδο της τιμής
             αναγωγής που προκύπτει από την εφαρμογή της μεθόδου υπολογισμού που ισχύει κατά την
             έναρξη της περιόδου εμπορίας 1983/84.
                                                             Άρθρο 2
             Ο παρών κανονισμός αρχίζει να ισχύει την 1η Απριλίου 1984.
             Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
             κράτος μέλος.
             (') ΕΕ αριθ. L 325 της 22. 11. 1983, σ. 1.
             (2) ΕΕ αριθ. L 118 της 25. 5. 1972, σ. 1.